Мы махуэхэм
Накъыгъэм и 25, щэбэт
ЯфIэкIуэда сабийхэм я дунейпсо махуэщ
УФ-м щагъэлъапIэ Филологым и махуэр
Африкэм и махуэщ. Африкэ зэкъуэтыныгъэм и зэгухьэныгъэр къыщызэрагъэпэща махуэщ (1963 гъэм).
Иордание Хьэшимит пащтыхьыгъуэм и лъэпкъ махуэшхуэщ — и щхьэхуитыныгъэм и махуэщ. 1946 гъэм къэралыр къыщIэкIащ Инджылызым и унафэм.
НэгъуэщIхэм я унафэм щIэт щIыналъэхэм щыпсэу лъэпкъхэм я зэкъуэтыныгъэм и махуэщ
Инджылызым щагъэлъапIэ гъатхэм и махуэр
США-м щыщ зауэлIхэу зи къалэн зыгъэзащIэу хэкIуэдахэм я фэеплъ махуэщ
1705 гъэм Пётр Езанэм унафэ къыдигъэкIащ Москва и уэрамхэр мывэкIэ къищIыкIыным теухуауэ.
1987 гъэм «Сыбыр» мылкъутэ атом кхъухьыр Полюс Ищхъэрэм нэсащ.
1957 гъэм къызэIуахащ а зэманым СССР-м щынэхъ ин дыдэу щыта «Украина» хьэщIэщыр.
Югославием и унафэщIу илъэс 35-кIэ щыта Иосип Броз Титэ къызэралъхурэ илъэси 127-рэ ирокъу.
Адыгэхэм я тхыдэр зыджа осетин щIэныгъэлI, тхыдэ щIэныгъэхэм я доктор, профессор Гарданов Батрэз къызэралъхурэ илъэси 111-рэ ирокъу.
ЮстицэмкIэ къэрал чэнджэщэгъу, жылагъуэ лэжьакIуэ Ансокъуэ Мухьэрбий къызэралъхурэ илъэс 97-рэ ирокъу.
Совет космонавт, Совет Союзым тIэунейрэ и ЛIыхъужь Гречкэ Георгий къызэралъхурэ илъэс 88-рэ ирокъу.
Къэрэшей-Шэрджэсым и цIыхубэ усакIуэ Тут Михаил и ныбжьыр илъэс 87-рэ ирокъу.
ТхакIуэ, журналист, КъБР-м щэнхабзэмкIэ щIыхь зиIэ и лэжьакIуэ Тхьэмокъуэ Барэсбий къызэралъхурэ илъэс 79-рэ ирокъу.
Молдавием и президенту щыта Воронин Владимир и ныбжьыр илъэс 78-рэ ирокъу.
Урысей актёр цIэрыIуэ Даль Олег къызэралъхурэ илъэс 78-рэ ирокъу.
Актёр цIэрыIуэ, РСФСР-м и цIыхубэ артист, СССР-м и Къэрал саугъэтыр тIэунейрэ зыхуагъэфэща Калягин Александр и ныбжьыр илъэс 77-рэ ирокъу.
Парт, къэрал лэжьакIуэ, республикэм и Парламентым и УнафэщIым и къуэдзэу щыта, КъБР-м и Къэрал чэнджэщэгъу, УФ-м щIыхь зиIэ и ухуакIуэ Бозий Натбий и ныбжьыр илъэс 69-рэ ирокъу.
Техникэ щIэныгъэхэм я доктор, профессор, Урысейм транспортымкIэ и академием и действительнэ член ЗекIуэрей Аслъэн и ныбжьыр илъэс 67-рэ ирокъу.
Урысей уэрэджыIакIуэ, актрисэ, УФ-м щIыхь зиIэ и артисткэ Орбакайте Кристинэ и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 23 — 26-рэ, жэщым градус 14 — 16 щыхъунущ.
Накъыгъэм и 26, тхьэмахуэ
Химикым и дунейпсо махуэщ
Урысей хьэрычэтыщIэм и махуэщ
Тыркумэным щагъэлъапIэ я алэрыбгъум и махуэр
Куржым и лъэпкъ махуэшхуэ нэхъыщхьэщ — Щхьэхуитыныгъэм и махуэщ
Польшэм щагъэлъапIэ Анэм и махуэр
Украинэм и къалащхьэ Киев и махуэщ
1896 гъэм Урысейм и пащтыхь тажыр щхьэратIэгъащ Николай ЕтIуанэм — иужьрей урысей императорым.
1918 гъэм Кавказ ЩIыб Федерацэр зэхэкIащ Куржы, Армение, Азербайджан республикэ щхьэхуитхэу.
1928 гъэм ФИФА-м и зэIущIэм унафэ къыщащтащ илъэсиплI къэс зэ футболымкIэ дунейпсо зэпеуэ егъэкIуэкIыным теухуауэ.
1938 гъэм ягъэтIылъащ автомобиль зыщI «Фольксваген» концерн цIэрыIуэм и лъабжьэр.
1942 гъэм Iэ традзащ совет-инджылыз дзэ зэгурыIуэныгъэм.
1945 гъэм СССР-м унафэ къыщащтащ и промышленностыр мамыр псэукIэм зэрытраухуэжыну щIыкIэр щыубзыхуауэ.
1947 гъэм цIыхум и хьэкумыр къэралым укIкIэ щащIэну зэрыхуимытым теухуа унафэ СССР-м къыщащтащ. 1950 гъэм а унафэр якъутэжауэ щытащ.
1991 гъэм Гамсахурдие Звиад Куржы Республикэм и япэ президенту хахащ.
1995 гъэм Къэбэрдей-Балъкъэр къэрал мэкъумэш академиер (КъБКъМА-р) къызэIуахащ. Иджы ар Къэбэрдей-Балъкъэр къэрал мэкъумэш университетщ.
Археолог, тхыдэ щIэныгъэхэм я доктор, профессор, Лениным и цIэр зезыхьэу щыта саугъэтым и лауреат, КъБАССР-м щIэныгъэмкIэ щIыхь зиIэ и лэжьакIуэ Крупнов Евгений къызэралъхурэ илъэси 115-рэ ирокъу.
Филологие щIэныгъэхэм я доктор, КъБКъУ-м и профессор Щэрдан Iэбу къызэралъхурэ илъэс 91-рэ ирокъу.
Урысей уэрэджыIакIуэ,УФ-м щIыхь зиIэ и артисткэ Варум Анжеликэ (и цIэ дыдэр Мариещ) и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 19 — 20, жэщым градус 11 — 12 щыхъунущ.
Накъыгъэм и 27, блыщхьэ
Библиотекэхэм я урысейпсо махуэщ. А махуэм, 1795 гъэм, цIыху куэд зэуэ зэкIуалIэ хъуну, Санкт-Петербург къыщызэIуахыну Императорскэ библиотекэм и унэм и проектым арэзы техъуащ Урысейм и пащтыхь гуащэ Екатеринэ ЕтIуанэр.
Санкт-Петербург къалэм и махуэщ. 1703 гъэм Пётр Езанэм Нева псы Iуфэм деж щигъэтIылъащ Петропавловск быдапIэм и лъабжьэр. Абдеж къыщежьауэ щытащ иджырей ищхъэрэ къалащхьэм и ухуэныгъэр.
1883 гъэм Москва и Утыку Плъыжьым къыщызэIуахащ ТхыдэмкIэ къэрал музейр.
1920 гъэм РСФСР-м и Союзпсо гъэзэщIакIуэ комитетым и унафэкIэ къызэрагъэпэщащ Тэтэр АССР-р. Иджы ар УФ-м щыщ Тэтэрстан Республикэщ.
1921 гъэм Афганистаныр къэрал щхьэхуит хъуащ.
1930 гъэм США-м щыщ Дрю Ричард шхэпс зыкIэрылъ тхылъымпIэпсыр — скотч жыхуэтIэр — къызэригупсысам щыхьэт техъуэ тхылъ иратащ.
1934 гъэм СССР-м къыщащтащ «Спортым щIыхь зиIэ и мастер» цIэ лъапIэр.
1969 гъэм Совет Союзым къыщызэрагъэпэщащ «Машина времени» уэрэджыIакIуэ ансамблыр.
1977 гъэм СССР-м и Къэрал гимныр къащтащ.
Урыс сурэтыщI Iэзэ, критик Крам- ской Иван къызэралъхурэ илъэси 182-рэ ирокъу.
США-м щыщ къэфакIуэ цIэрыIуэ, дунейпсо гъуазджэм хэлъхьэныгъэшхуэ хуэзыщIауэ къалъытэ, Есенин Сергейи щхьэгъусэу щыта Дункан Айседорэ къызэралъхурэ илъэси 142-рэ ирокъу.
Актёр, РСФСР-м и цIыхубэ артист, УФ-м и Къэрал саугъэтыр зрата Шалевич Вячеслав и ныбжьыр илъэс 85-рэ ирокъу.
Къэрал лэжьакIуэ, экономикэ щIэныгъэхэм я доктор, ЩIДАА-м и академик, Дунейпсо Адыгэ Хасэм и тхьэмадэ Сэхъурокъуэ Хьэутий и ныбжьыр илъэс 68-рэ ирокъу.
Урысей киноактрисэ, теленэтынхэр езыгъэкIуэкI, УФ-м щIыхь зиIэ и артисткэ Шукшина Марие и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 21 — 22-рэ, жэщым градус 15 — 16 щыхъунущ.
